Steal This Album!
Steal This Album! е името на третия албум на американската метъл група System of a Down, издаден през 2002 година. Той всъщност представлява сборка от стари песни, създадени по време на записните сесии по предните два албума на групата – едноименния дебют System of a Down и най-вече Toxicity, но по една или друга причина не намерили място в тях. Повечето от песните в Steal This Album! са разпространени нелегално в интернет още в незавършен вид под името Toxicity 2 много преди издаването на албума, което е и една от причините за необичайното му заглавие и иронична обложка, представялваща изображение на пиратски записан диск с небрежно изписани върху него с маркер името на групата и албума. Впоследствие групата добавя още няколко нови песни, а много от преждевременно разпространените парчета са с частично или изцяло променени текстове, заглавия и различни музикални фрагменти, различаващи го от нелегалния си „предшественик“ в интернет. Заглавието на албума силно наподобява и това на книгата на американския писател и бунтар Аби Хофман, озаглавена Steal This Book („Открадни тази книга“), минаваща за класика в жанра на контракултурата в САЩ. Тя е основа и за филма Steal This Movie, посветен на живота на Хофман.

Въпреки статуса си на неофициален студиен албум Steal This Album! достига до 15-а позиция в класацията за албуми на реномираното музикално списанието Billboard, а в Австралия дори се сдобива с платинен статус по продажби.

Песента Streamline е включена към саундтрака на филма „Кралят на скорпионите“, появил се по кината в САЩ в началото на 2002 година.

Песни 
 Chic'N'Stu – 2:23
 Innervision – 2:33
 Bubbles – 1:56
 Boom! – 2:14
 Nüguns – 2:30
 A.D.D. – 3:17
 Mr. Jack – 4:09
 I-E-A-I-A-I-O – 3:08
 36 – 0:46
 Pictures – 2:06
 Highway Song – 3:13
 F**k the System – 2:12
 Ego Brain – 3:21
 Thetawaves – 2:36
 Roulette – 3:20
 Streamline – 3:37

Сингли 
 Innervision (2003)
 Boom! (2003)
 I-E-A-I-A-I-O (2003)

Музиканти 
 Серж Танкиан – вокали, кийборд
 Дарън Малакиан – китари, вокали
 Шаво Одададжян – бас китара
 Джон Долмаян – барабани

Персонал 
 Рик Рубин – продуцент
 Анди Уолъс – смесване

Външни препратки 
 Ревю в www.allmusic.com

Албуми на Систъм ъф ъ Даун
Музикални албуми от 2002 година